Kosovë, diplomatët perëndimorë kërkojnë shmangien e frikësimeve para zgjedhjeve
Thirrjet e tyre pasuan disa incidente ndërmjet përfaqësuesve politikë të serbëve të Kosovës.
Ambasadat e pesë vendeve kryesore perëndimore, Shteteve të Bashkuara, Francës, Gjermanisë, Italisë dhe Mbretërisë së Bashkuar, thanë sot se cdo përpjekje për frikësimin e votuesve është e papranueshme. Në një komunikatë të përbashkët të këtyre ambasadave thuhet se "". Reagimi pasoi disa incidente në fushatën zgjedhore përfshirë edhe shoqërimin në stacionin e policisë të Aleksandër Jabllanoviçit, udhëheqës i Partisë së Serbëve të Kosovës. Zoti Jabllanoviç ishte shoqëruar në polici pas përfshirjes së tij në një zënkë ndërmjet përfaqësuesve të subjekteve të ndryshme politike serbe. Zoti Jabllanoviç që ishte njëri nga themeluesit e Listës serbe, është ndarë nga ky grup ndërsa ka krijuar partinë e tij. Kjo ndarje ka nxitur reagime të shumta dhe ka përçarë serbët e Kosovës, Pesë subjekte politike nga radhët e komunitetit serb janë regjistruar për të marrë pjesë në këto zgjedhje, me gjithë përpjekjet e autoriteteve në Serbi për të bashkuar serbët e Kosovës në një listë të përbashkët. Një pjesë e mbledhur rreth Listës serbe, ka përkrahjen e Beogradit zyrtar ndërsa pjesa tjetër akuzon Serbinë për manipulim me qytetarët serb që jetojnë në Kosovë. Aleksndër Jabllanovic ishte shkarkuar nga posti i ministrit ministrin për kthim dhe komunitete në qeverinë e Kosovës në vitin 2015 për shkak të reagimeve që nxiti me një deklaratë me të cilën mohonte krimet e luftës në Kosovë. Rivalët e tij politik dhe zyrtarët e Beogradit po e akuzojnë tashmë atë për punë të favor të shqiptarëve. Diplomatët perëndimorë thanë të martën se "", thuhet në komunikatë.